**Követelményrendszer**

**„Latin gyakorlat 1”** tanegység - Jogász szak, nappali tagozat

2025/26. tanév 1. félév

A „Latin gyakorlat 1” tanegység célja a jogi latin szaknyelv alapjainak megismerése. Lexikai anyaga szorosan kötődik a „Római jog 1” latin nyelvű háttéranyagához (szavak, szakkifejezések, jogi alapelvek, szövegrészletek), kitekintéssel a latinos alapműveltség részét képező szállóigékre, mondásokra. Grammatikai anyaga a fentiek megértését célozza.

A „Latin gyakorlat 1” tanegység a Karon úgynevezett *„nullkredites”* tárgy, teljesítése aláírás megszerzéséhez kötött. Ez a második féléves „Latin gyakorlat 2” tanegység felvételének feltétele. (Ez utóbbi tanegység 3 kredites, a félév végén aláírás és ún. „évközi jegy” megszerzése szükséges.)

A „Latin gyakorlat 1” tanegység **aláírás**ának megszerzése a következő **feltétele**khez kötött:

**1**. A félév során **maximum 3 hiányzás[[1]](#footnote-1)**;

**2**. a **félévközi** számonkérések (röpdolgozat, szódolgozat, feleltetés formában) átlagosan **minimum 60%**-ra való teljesítése. A dolgozatok megírására a jelenléti oktatás folyamán, a kontaktórákon nyílik lehetőség, és/vagy Neptun Unipoll feladatlapok formájában.

**3.** A december 1-5. héten **az órai jelenlét kötelező**.

Az **60%-os eredményt el nem ért hallgatók** javítási lehetőséget kapnak egy, az egész félév lexikai és grammatikai anyagát felölelő, záró dolgozat formájában. A záródolgozat megírására az oktatójukkal előre egyeztetett időpontban kerül sor.

A 90 %-os vagy a fölötti eredmény beszámít a második féléves érdemjegybe. (50 %-ban kerül beszámításra a második féléves érdemjegy mellé egy jeles (5) formájában, amennyiben a félév átlaga eléri a 60%-ot.)

**Tananyag:**

**Dzsida Orsolya tanárnő csoportjai számára: TANKÖNYV ÉS OKTATÁSI SEGÉDANYAG**

**Weiszer Mariann tanárnő csoportjai számára: LATIN SEGÉDANYAG a római jogi latin szakszókincs elsajátításához**

Bánóczi Rozália - Rihmer Zoltán: Latin nyelvkönyv joghallgatók számára

Dzsida Orsolya: Oktatási segédanyag

Weiszer Mariann: Latin segédanyag

A félév oktatási segédanyaga a Microsoft Teams felületen, az órákhoz rendelt csoportok dokumentum tárában vagy az Idegennyelvi Lektorátus honlapján érhetők el.[[2]](#footnote-2) Kérjük, hogy minden hallgató papíralapon rendelkezzen a kért tananyagokkal a szemináriumi órák során.

A fogadóórákon való megjelenés előzetes bejelentkezéshez kötött, amennyiben oktatójukkal nem egyeztek meg másként.

Fogadóórák, elérhetőségek:

|  |  |  |  |
| --- | --- | --- | --- |
| Oktató | e-mail | szoba | fogadóóra |
| Dzsida Orsolya | [dzsida.orsolya@jak.ppke.hu](mailto:dzsida.orsolya@jak.ppke.hu) | 363 | Hétfő 09.00 – 10.00 |
| Weiszer Mariann | [weiszer.mariann@jak.ppke.hu](mailto:weiszer.mariann@jak.ppke.hu) | 360 | Szerda 10.00 – 11.00  Csütörtök 12.00 – 13.00 (Előzetes egyeztetés alapján) |

Lektorátusi e-mail cím: [lektoratus@jak.ppke.hu](mailto:lektoratus@jak.ppke.hu)

Budapest, 2025. szeptember 1.

Dzsida Orsolya, Weiszer Mariann

latin nyelvtanárok

**FELMENTÉS**: A felmentés nem a latin nyelvet oktató tanárok hatásköre. A kreditátvitel feltételeiről tájékozódjon a lektorátus honlapján. KÉRVÉNY LEADÁSI HATÁRIDEJE: **2025. SZEPTEMBER 09. (KEDD)** 12.00.

1. *Online oktatás esetén a hallgatóknak rendelkezniük kell az órai részvételhez szükséges elektronikai eszközökkel. Órai részvételnek ezen esetben az minősül, ha a hallgató aktívan részt tud venni a közös munkában. Minthogy a latin szaknyelvi kurzus nem előadás, hanem gyakorlat, így nem váltja ki az órai jelenlétet a passzív, hallgatólagos részvétel.* [↑](#footnote-ref-1)
2. <https://jak.ppke.hu/idegen-nyelvi-lektoratus/alapkepzes/jogasz/latin/nappali> [↑](#footnote-ref-2)